Държавен вестник, бр. 29, 2021 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  29
2. за модул „Познания за държавната адми­
нистрация“ –  30 точки;
3. общ резултат от теста – 80 точки.
(7) Кандидатите, които не са били допуснати 
по тестова сесия от квесторите или чиято сесия 
е била прекратена от квестор поради причини, 
които са свързани с поведението на участника, 
се считат за неиздържали теста.
(8) Когато резултатите от теста не са основа­
ние за отстраняване на кандидатите в конкурсна 
процедура, не се допускат до следващите начини 
за провеждане на конкурса кандидати, които 
не са се явили за решаване на теста, които не 
са били допуснати по тестова сесия от квес­
торите или чиято сесия е била прекратена от 
квестор поради причини, които са свързани с 
поведението на кандидата.
Чл. 73. (1) Задачите в модул „Общи компе­
тентности“ са обвързани с рамките на компе­
тентностите за държавните служители, които 
са определени с Наредбата за условията и реда 
за оценяване изпълнението на служителите 
в държавната администрация (ДВ, бр. 49 от 
2012 г.).
(2) Модулът съдържа задачи в зависимост 
от категорията длъжности:
1. за висши държавни служители – задачи, 
които са свързани със следните компетент­
ности: стратегическа, лидерска, управленска, 
ориентация към резултати и фокус към клиента;
2. за ръководни длъжности – задачи, които 
са свързани със следните компетентности: уп­
равленска (включително лидерски поведения и 
поведения, свързани с анализ на информация), 
ориентация към резултати и фокус към клиента;
3. за експертни длъжности – задачи, които 
са свързани със следните компетентности: 
аналитична, ориентация към резултати, работа 
в екип, фокус към клиента.
(3) Модулът съдържа различни типове 
задачи, които са съобразени с изследваните 
компетентности:
1. оценка на верността на изводите, които 
са направени въз основа на зададен текст;
2. анализ на данни, представени под формата 
на таблици или графики, като за решаването 
им кандидатите разполагат с калкулатор, кой­
то е вграден в платформата за провеждане на 
тестове;
3. поредица от фигури, в които трябва да се 
открие логиката на подреждане и да се посочи 
липсващият елемент;
4. казуси с представени възможни решения 
и посочване на най-правилното и най-малко 
правилното от тях за всеки казус.
(4) Във възможните отговори на задачите по 
ал. 3, т. 4 има неверни, частично верни и верни 
отговори и получените точки се изчисляват 
съгласно чл. 72, ал. 5, т. 1. Частично верните 
отговори съдържат решения на казуса, които 
са по-бавни, изискват повече ресурси и/или 
не гарантират същата степен на ефективност 
или устойчивост в сравнение с верния отговор.
(5) Тестът за кандидатите за експертни и 
ръководни длъжности включва решаване на 
типовете задачи по ал. 3.
(6) Тестът за кандидатите за висши държав­
ни служители включва решаване на типовете 
задачи по ал. 3, т. 1, 2 и 4.
(7) Задачите в модул „Познания за държав­
ната администрация“ са свързани със знания 
за държавната администрация и включват 
въпроси, които са съставени въз основа на 
нормативни актове. Всяка задача представлява 
въпрос с няколко възможности за отговор.
Чл. 74. (1) След напускането на тестовата зала 
от всички кандидати квесторите приключват 
тестовите сесии в платформата, като резулта­
тите от теста стават достъпни чрез профила 
на кандидатите в Портала.
(2) Служителят от звеното „Човешки ресур­
си“, който е определен от органа по назнача­
ването, получава чрез Портала резултатите на 
кандидатите и изготвя справка за конкурсната 
комисия, съответно за лицата, които извършват 
подбора.
(3) Резултатите на кандидатите включват 
обобщена информация за представянето на 
кандидата по модули и компетентности и не 
съдържат информация за конкретните задачи, 
които кандидатът е решавал, и техните верни 
отговори.
(4) В срок 3 работни дни от деня на про­
веждането на тестовете кандидат, който не 
е бил допуснат до тестовата зала или до за­
почване на тестова сесия или чиято сесия е 
била прекратена и е бил отстранен от залата, 
може да подаде мотивирано възражение до 
изпълнителния директор на ИПА. Срокът за 
произнасяне по възражението е 2 работни дни. 
При основателност на възражението в срок 
2 работни дни ИПА едновременно информира 
по електронна поща кандидата и служителя от 
звеното „Човешки ресурси“, който е отбелязал 
кандидата за явяване на тест. Служителят от 
звеното „Човешки ресурси“ в срок 2 работни 
дни отбелязва кандидата в Портала за ново 
явяване на тест, който се организира в срок 
7 дни.
(5) В случай че насрочена тестова сесия не 
се е провела в определения за това ден или 
провеждането є е било прекъснато по причини, 
които са свързани с функционирането на Пор­
тала или с организацията на теста от страна 
на ИПА, служителите на ИПА в същия ден 
информират по електронна поща служителите 
от звената „Човешки ресурси“, които отбеляз­
ват кандидата в Портала за ново явяване на 
тест. Институтът по публична администрация 
организира явяването в срок три работни дни.
(6) Резултатите от проведените тестове не 
подлежат на обжалване.“
18. В приложение № 3 към чл. 17, ал. 2: